kardosdrur/scandi-wiki huggingface dataset:
Andreas Dirksen

Andreas Junker Dirksen (født 21. juni 1966) er en dansk iværksætter, investor, forfatter og foredragsholder, der skabte fordelsklubben Plusbog.

Iværksætteri 
I 2000 startede han Danmarks første net-bladkiosk Bladkiosken.dk, og i 2007 købte Freeway halvdelen. Bladkiosken er senere solgt.

I 2010 lancerede Andreas Dirksen Plusbog.dk, hvor man som medlem fik adgang til at købe bøger udgivet i Danmark med rabat, hvilket var helt nyt i boghandlerbranchen. Man åbnede senere også op for salg af udenlandske bøger og salg til ikke-medlemmer. Økonomisk blev Plusbog aldrig nogen succes, og selskabet har i sin levetid genereret et samlet underskud på 20 millioner kroner.

Andreas Dirksen modtog i 2012 Børsens Gazellepris for størst vækst, og i 2017 blev han optaget i Kraks Blå Bog.

Andreas solgte sin andel af Plusbog til Freeway i 2017 og investerede i stedet i andre abonnementsforretninger, bl.a. Venue Manager, Institut for Kundetyper og Rebuybaby.

I 2019 stiftede han SignUp Academy sammen med sin hustru Mette Fruensgaard.

Referencer

Eksterne henvisninger 
 

Erhvervsfolk fra Danmark
Personer i Kraks Blå Bog
Bolig- og Planstyrelsen

Bolig- og Planstyrelsen var en styrelse under Indenrigs- og Boligministeriet. Styrelsen blev dannet som en del af ministerieomlægning 21. januar 2021.

Styrelsen fik overført bolig- og byggeriområdet fra Trafik-, Bygge- og Boligstyrelsen og plan- og landdistriktsområdet fra Erhvervsstyrelsen.

Styrelsen blev nedlagt den 15. december 2022 i forbindelse med Regeringen Mette Frederiksen IIs tiltræden, hvor Indenrigs- og Boligministeriet blev nedlagt som selvstændigt ministerium. Bolig- og byggeriområdet blev overført til Social-, Bolig- og Ældreministeriet under ledelse af Social- og Boligministeren og plan- og landdistriktsområdet blev overført til Kirkeministeriet under ledelse af Ministeren for landdistrikter.

Referencer

Eksterne henvisninger 
Bolig- og Planstyrelsens hjemmeside

Danske styrelser
Bedre skilt end aldrig

Bedre skilt end aldrig er en dansk komedie-drama tv-serie på TV 2.

Serien havde premiere på Berlin Filmfestival i januar 2016 og blev derefter sendt på TV2. Serien blev nomineret til adskillige Robert-priser i 2017.

Medvirkende
Maria Rossing som Line	
Peter Plaugborg  som Martin	
Viola Martinsen  som Carla	
Ella Solgaard som Alma	
Esben Dalgaard Andersen som Rune	
Katrine Greis-Rosenthal som Pernille	
Stine Schrøder Jensen som Maja

Referencer

Eksterne henvisninger 
  

Tv-serier fra 2010'erne
TV 2-serier
Adolf Severin Jensen

Adolf Severin Jensen (23. maj 1866 i Slangerup – 29. august 1953 i København) var end dansk professor, Dr. phil, zoolog og iktyolog.
Ad.S. Jensen var medlem og aktiv i en række naturvidenskabelige foreninger, herunder Dansk Naturhistorisk Forening, som han var formand for fra 1917 til 1939. Fra 1917 til 1929 var han medlem af Naturfredningsrådet og fra 1922 medlem af bestyrelsen for Zoologisk Have. Han var medlem af Kommissionen for videnskabelige undersøgelser i Grønland og i 1929 blev han medlem af Videnskabernes Selskab.

Han blev ansat i 1892 ved Zoologisk Museum efter gennemført studium som cand.mag. i naturhistorie og geografi, med zoologi som hovedfag, og han havde sin gang på museet i næsten 60 år, dels som underviser og professor og dels som leder. I de første år underviste han også på skoler, kurser og seminarier samt fungerede som censor.

Ad. S. Jensen deltog i flere ekspeditioner, bl.a. ledede han Statens Fiskeriundersøgelser ved Grønland i 1908 og 1909, samt havundersøgelsesskibet ”Dana”s fiskeriundersøgelser ved Grønland i 1925. Hans arbejde fik stor betydning for udviklingen af fiskeriet i Grønland.

Han havde en betydelig produktion af både videnskabelige og mere almene værker, herunder som redaktør af Dansk Naturhistorisk Forenings tidsskrift i årene 1913-1931 og i en årrække Det Grønlandske Selskabs årsskrift.

Udmærkelser 
Adolf Severin Jensen blev udnævnt som æresdoktor ved Lunds Universitet i 1918, æresmedlem af Det Grønlandske Selskab og det islandske Hið íslenska náttúrufræðifélag.

Han blev dekoreret med
 Ridder af Dannebrog (1911)
 Dannebrogmændenes Hæderstegn (1926)
 Kommandør af Dannebrog (1933)

På Grønland er en halvø sydvest for Danmarkshavn navngivet Ad. S. Jensens Land efter ham.

Referencer

Henvisninger og Litteratur 

 

 

 

Zoologer fra Danmark
Professorer fra Københavns Universitet
Medlemmer af Videnskabernes Selskab
Danskere i 1800-tallet
Danskere i 1900-tallet
Faglitterære forfattere fra Danmark
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Prioritet

Prioritet har flere specialiseringer:
 prioritet - stå først i en rangorden
 prioritet (jura)
 Operatorprioritet - i matematik

Se også
 Rang - flertydig
 Prioritetslån

Referencer
Matthew Walls

Matthew Walls (født 20. april 1998 i Oldham) er en professionel cykelrytter fra Storbritannien, der er på kontrakt hos .

Karriere 
Ved EM i banecykling 2018 vandt Walls guld i udskilningsløb. Han kom på tredjepladsen i omnium ved VM i banecykling 2020.

Fra 2021-sæsonen skiftede han til World Tour-holdet . Det skete efter han i 2019 havde kørt som stagiaire for , og i 2020 var han på kontrakt hos Trinity Racing.

Referencer

Eksterne henvisninger 

 
 
 

Personer fra Oldham
Mandlige cykelryttere fra England
Deltagere for Storbritannien ved sommer-OL 2020 
Olympiske mestre fra Storbritannien
Cykelryttere ved sommer-OL 2020
Medaljevindere ved sommer-OL 2020
Iván Sosa

Iván Ramiro Sosa Cuervo (født 31. oktober 1997 i Pasca) er en professionel cykelrytter fra Colombia, der er på kontrakt hos .

Karriere 
I 2018 og 2019 vandt han etapeløbet Vuelta a Burgos.

Efter en del omtale i løbet af 2018, hvor Sosa først havde lavet en mundtlig aftale med , endte det med at han underskrev en aftale med  gældende fra 2019-sæsonen.

Referencer

Eksterne henvisninger 

 
 

Mandlige cykelryttere fra Colombia
Kjeld Nuis

Kjeld Nuis (født 10. november 1989 i Leiden) er en hollandsk skøjteløber, der har vundet adskillige OL-, VM- og EM-guldmedaljer.

Resultater 
Nuis' første store internationale resultat kom i 2011, da han vandt VM-sølv på 1000 m. Dette gentog han i 2012, og han vandt flere VM-medaljer på 1000 og 1500 m, inden han i 2017 for første gang vandt VM-guld på de to favoritdistancer. Han vandt også VM-sølv i sprint i2016, VM-bronze i 2017 og VM-sølv igen i 2018.

Han deltog første gang ved de olympiske vinterlege i 2018 i Pyeongchang, hvor han vandt 1500 m-løbet i tiden 1.44,01, 0,85 sekund foran landsmanden Patrick Roest. Senere gentog han bedriften på 1000 m, hvor han med tiden 1.07,95 var blot 0,04 sekund foran Håvard Holmefjord Lorentzen fra Norge på andenpladsen, mens sydkoreaneren Kim Tae-Yun blev nummer tre.

I 2019 satte han verdensrekord på 1000 m og på 1500 m. I 2020 vandt han guld på 1500 m og sølv på 1000 m ved VM, og bronze i sprint ved VM i 2019.

Referencer

Eksterne henvisninger 

 

Skøjteløbere fra Nederlandene
Deltagere for Holland ved vinter-OL 2018
Medaljevindere ved vinter-OL 2018
Deltagere for Holland ved vinter-OL 2022
Medaljevindere ved vinter-OL 2022
Olympiske mestre fra Holland
Anders Nyblom

Anders Nyblom (født 26. november 1981) er en dansk amatørbryder, der konkurrerede i fjervægtsafdelingen.

Han er tvillingebror til Håkan Nyblom.

Referencer

Eksterne henvisninger 
 

Brydere fra Danmark
Olympiske brydere fra Danmark
Deltagere for Danmark ved sommer-OL 2008
Salamajärvi Nationalpark

Salamajärvi Nationalpark () er en nationalpark i Mellersta Österbotten og det Keski-Suomi begge i Vestfinlands len. Den ligger i kommunerne Perho, Kivijärvi og Kinnula. Salamajärvi ligger i det store vådområde i Suomenselkä. Dette store, ubeboede område er især kendt for dets forskellige moseøkosystemer og dets bestand af finsk skovren.

Referencer 

 
 Outdoors.fi - Salamajärvi National Park

Nationalparker i Finland
IUCN Kategori II
Smalsporsbanen Borjomi – Bakuriani

Smalsporsbanen Borjomi – Bakuriani er en historisk smalsporet jernbanestrækning, der går  mellem Borjomi og Bakuriani i Georgien. Den blev bygget i 1902 efter ordre fra Romanov’erne. Strækningens lokomotiv er fra 1966 og skyder en topfart på 25 kilometer i timen. Sporvidden er 912 millimeter. 

Al godstrafik på banen blev indstillet i 1991. Den er stadig i brug til persontrafik og lige populær blandt turister og lokale.

Kilder og henvisninger

Transport i Georgien
Gisela González

Gisela González (født 16. april 1997) er en paraguayansk håndboldspiller. Hun spiller for Club Cerro Porteño og det paraguayanske landshold .

Hun blev valgt til at repræsentere Paraguay ved verdensmesterskabet i håndbold for kvinder i 2017.

Referencer

Eksterne henvisninger 
 

Håndboldspillere fra Paraguay
Chapper

Chang Il Kim (født 31. juli 1973) bedre kendt som Chapper er en dansk-koreansk skuespiller, tv-vært og sanger. Han startede som vært på flere børneprogrammer på DR. Han har siden haft et samarbejde med Pharfar og har lavet både tv og musik med ham. Han medvirkede i og sang titelnummeret på julekalenderen Julestjerner og har dannet musikgruppen Humørekspressen.

Karriere 

Han blev kontaktet af DR mens han var grafiker, for at prøve ham på skæmen. Han blev vært på på Hvaffor en hånd og siden Fandango. Han medvirkede også i Blå Barracuda i segmentet "Temli' Væmli'". Sammen med Sebastian Klein var han vært på Julefandango' i 2006.

Sammen med Pharfar lavede han satireprogrammet Chapper & Pharfar.

I 2012 medvirkede han i tv-julekalenderen Julestjerner i rollen som Pallesen. Sammen med Jimmy Jørgensen og Annika Aakjær sang han titelnummeret "Stjernestøv".

I 2012 medvirkede han i anden sæson af Vild med Comedy, hvor han blev coachet af Torben Chris.

I 2017 dannede han musikgruppen Humørekspressen sammen med bl.a. Pharfar og Klumben. Chapper spiller bas i gruppen. De fik i første omgang succes med nummeret "Godter på vej" og har vundet flere priser ved Dansktop Prisen. Gruppen deltog i Dansk Melodi Grand Prix 2019 med sangen "Dronning af Baren". I 2020 blev deres sang "Solhverv" et stort hit, efter Lord Siva lavede en coverversion af nummeret.

 Filmografi 
 Film 
 Gayniggers from Outer Space (1992, kortfilm) - Asiat
 Araki: The Killing of a Japanese Photographer (2003, kortfilm) - Araki
 Kinamand (2005) - Zhang
 Der var engang en dreng (2006) - Snehvides vejservice
 Anja og Viktor - i medgang og modgang (2008) - Grillmand

 Tv-serier 
 Hvaffor en hånd (2002) - vært
 Blå Barracuda (2003-2004) - vært på "Temli' Væmli'"
 Fandango (2004) - vært
 Helt Sikkert DR (2005) (sammen med Pharfar)
 Julefandango (2006) - vært (sammen med Sebastian Klein)
 Normalerweize (2007-2011, 2 episoder) - Kineser
 Chapper & Pharfar (2009)
 Zulu djævleræs (2009, 2 episoder)
 Kristian (2009, 1 episode) - far i "Bruce Lee"
 Fjernsyn fra da far var dreng (2010, 1 episode)
 Vild med Comedy (2012, 4 episoder)
 Julestjerner (2012, 25 episoder) - Pallesen

 Diskografi 
Tormod Holm & ChapperChappers Hiphop Manual (2008)

Chapper & Pharfar100% (2009)

Med HumørekspressenEn Lille Én (2017)Til Ære for alle (2019)

 Gæsteoptræden 
 "Afro Nambo" (kor) fra Karen Mukupas album Dreamer '' (2009)

Referencer

Eksterne henvisninger 

Tv-værter fra Danmark
Ansatte i DR
Sangere fra Danmark
Rappere fra Danmark
Tegnefilmsdubbere fra Danmark
Seitseminen Nationalpark

Seitseminen Nationalpark () ligger i kommunerne Ikaalis og Ylöjärvi i Finland. Nationalparken blev etableret i 1982 og senere udvidet i 1989. Den dækker nu 45,5 km². Parken er en typisk blanding af vidde og lavland med tajga med nåletræer, i Suomenselkä-afvandingsområdet. Højlandområderne domineres af lukket produktionsskov med gran og fyr, mens lavlandsområder er dækket af sphagnumsumpe og moseområder, der også indeholder forkrøblet skovfyr og busklignende rødgraner. Disse sump- og moseområder ser ud til at være ufrugtbare på grund af den spredte bevoksning. Dele af parken indeholder nogle af de ældste og ældste skove, der er tilgængelige for offentligheden i Finland.

Koverogården (), er et husmandsbrug etableret i 1859, er en del af parkens kulturarvsområde.

Seitseminen National Park modtog det europæiske diplom for beskyttede områder den 19. juni 1996. Det var gyldigt indtil juni 2011.

Fauna 
Moserne - der dækker mere end halvdelen af parkens areal - er beboet af urfugle, traner, sangsvaner, tinksmed og nordlige dalryper. De gamle skove huser hulerugende fugle som spurveugler, slagugler, tretået spætte, lille fluesnapper og sibirisk flyveegern. Parkens logo er med skovmåren der er den mest almindelige art i parken.

Kilder og henvisninger 

 
 Seitseminen National Park på nationalparks.fi

Nationalparker i Finland
IUCN Kategori II
Sundhedsfaglig person

En sundhedsfaglig person er en person som kan behandle og rådgive på baggrund af en sundhedsfaglig uddannelse, træning eller erfaring. Sundhedsfaglige personer kan både være uddannede indenfor den offentlige sektor og den private sektor. Ligeledes kan sundhedsfaglige personer udøve deres fag i henholdsvis begge sektorer. Tandlæger, fysioterapeuter, læger, zoneterapeuter, sygeplejersker, massører og jordemødre er eksempler på sundhedsfaglige folk.




Faglig person
Sundhed i Danmark
Stay Gold (First Aid Kit-album)

Stay Gold er det tredje studiealbum af de svenske indiefolk-duo First Aid Kit. Albummet blev produceret af Mike Mogis, der arbejdede på bandets tidligere album, The Lion's Roar. Albumet blev udgivet den 6. juni 2014 i Europa og den 13. juni øvrige steder.

Spor 
Alle numre er skrevet af Klara og Johanna Söderberg.

Hitlister

Ugentlige hitlister

Årshitlister

Referencer

Eksterne henvisninger 
 

First Aid Kit-album
Album fra 2014
Vadsby Å

Vadsby Å også stavet Vasby Å er en å i Høje-Taastrup kommune. Åen har sin begyndelse i Kallerup, der hvor Holbækmotorvejen i dag ligger. Åen løber forbi Kallerup Rensningsanlæg, hvor den modtager renset spildevand. Herfra løber åen nordpå videre til Vadsby. Her drejer den mod nordøst. Nordvest for Sengeløse løber åen sammen med Spang Å og skifter navn til Hove Å.

Vandløb på Sjælland
Høje-Taastrup Kommunes geografi
Institut for Geovidenskab og Naturforvaltning

Institut for Geovidenskab og Naturforvaltning (forkortet IGN) er et institut ved Københavns Universitet som blev dannet 1. januar 2013 ved en fusion af Institut for Geografi og Geologi og Center for Skov, Landskab og Planlægning ved Det Natur- og Biovidenskabelige Fakultet

Instituttet beskæftiger ca. 350 personer (2021) og består af fem sektioner:

 Sektion for Geografi
 Sektion for Geologi
 Sektion for Skov, Natur og Biomasse
 Sektion for Landskabsarkitektur og Planlægning
 Skovskolen

Ekstern henvisning 
 Instituttets hjemmeside

Etableret i 2013
Geovidenskab og Naturforvaltning, Institut for
Fløngskoven

Fløngskoven er en skov på 17 hektar nord for Fløng. De fire hektar er etableret som folkeskov. I skoven findes hassel, valnød, kirsebær, æble, kastanje, vild pære, hyld og slåen.

Den blev plantet i 2014 og er dermed blandt de yngste skove i Høje-Taastrup Kommune. Det er planen, at den i fremtiden skal udbygges mod nord (mod Soderup) og vest.

Ved skoven finder man en sø, hvor der er et stort shelter med bålsted og overdækkede borde/bænke. I forbindelse med skoven findes også en hundeskov, som ligeledes tilbyder et shelter.

I forbindelse med Skovens Dag i 2017 blev der bearbejdet en træskulptur, der forestiller en ugle.

Kilder 

Skoven
Etableret i 2014
Skove i Danmark
Husmoderforening

Husmoderforeningen eller husholdningsforening stammer fra 1908 og udspringer af ønsket om at højne det huslige arbejde gennem oplysning og undervisning.

Historie 
Askov Højskole ved Vejen dannede rammen om den første husholdningsforening stiftet i 1908, nemlig Malt Herreds Husholdningsforening. Foreningen blev stiftet på initiativ af Rebekka la Cour Madsen, der fungerede som forkvinde frem til 1935.

Først i 1917 fulgte Københavns Husmoderforening trop på initiativ af forfatteren Thit Jensen. I de tidlige år blev foreningen ledet af forkvinde Carla Meyer som ofte lå i konflikt med Dansk Kvindesamfund i spørgsmålet om kvinders muligheder på arbejdsmarkedet samt deres retslige ligestilling i ægteskabet.

I 1920 tog Carla Meyer initiativ til en landsforening for alle danske husmødre, og sammen med repræsentanter for 30 byer stiftede hun De Danske Husmoderforeninger (DDH) hvor hun også var forkvinde i de første år. Det følgende år, i 1921 dannede Andrea Lindkvist, Rebekka la Cour Madsen og Magdalene Lauridsen deres egen organisation De Samvirkende Danske Husholdningsforeninger (DSDH) der var rettede mod husmoderen på landet. Her fungerede Andrea Lindkvist som forkvinde frem til 1934.

Formål og virke 
Oprettelsen af DDH og efterfølgende DSDH bar præg af en uforenelig forskel på de vilkår der mødte husmoderen på landet og i byen. På landet, i husholdningsforeningerne opfattede man sig højere grad så sig selv som en landbrugsforening hellere end en kvindeforening, med en stærk tilknytning til landboforeninger og husmandsforeninger.

I byens husmoderforeninger begyndte man derimod at involvere sig i husassistenternes uddannelse- og arbejdsforhold og opretter i 1934 Marthaforbundet, med en treårig uddannelse i husgerning.

Forskellen mellem by og land kan også ses i de temaer der fylder til de lokale møder. Hvor man i byerne kan høre om mode, boligindretning og skønhedspleje, har man på landet stadig fokus på den effektive, rationelle og økonomiske husholdning.

Referencer

Litteratur 

 Helle Juhl (2012) Husmødre : historier fra landets største arbejdsplads. Gyldendal 
 Gustav Nedergaard (1997) Magdalene fra Ankerhus
 M. Andersen (red.) (1972) Foreningen af jydske Landboforeninger igennem 100 år.
 Magdalene Lauridsen (1938) Husholdningsundervisningens Historie.
 (1945) De danske Husmoderforeninger gennem 25 Aar 1920-1945
 Mary Atlung (1942) Københavns Husmoderforening 1917-1942

Danske foreninger
Etableret i 1908
Det Nye Velfærdsparti (Tyrkiet)

Det Nye Velfærdsparti (tyrkisk : Yeniden Refah Partisi, YRP) er et politisk parti i Tyrkiet.   Det blev grundlagt af Tyrkiets gamle premierminister Necmettin Erbakans søn Fatih Erbakan i 23. november 2018. De er tilhængere af Millî Görüş ideologien. Dette parti blev grundlagt med sloganet 'Vi er for vores nation.". De specificerede, at deres vigtigste mål er først moral og spiritualitet, at designe den nye verdensorden under Tyrkiets ledelse og oprette den retfærdige orden

Politik 
Erbakan har udtalt, at det nye parti ville erstatte det nuværende system med et nyt præsidentsystem, og at det ville være skadeligt at vende tilbage til et parlamentarisk system . Partiet ønsker også at sprede bevidsthed og forsigtighed mod GMO-frø og fødevare-bioteknologi og også indtage en stærk anti-zionistisk holdning.

Referencer

Eksterne links 

 Ny Velfærdsparti Officiel hjemmeside
Politiske partier i Tyrkiet
Etableret i 2018
David Johnston

David Johnston (født 28. juni 1941 i Greater Sudbury, Ontario) er en canadisk akademiker, forfatter og statsmand, som var Canadas generalguvernør fra 2010 til 2017.

I 2010 blev han udpeget af premierminister Stephen Harper til at blive den næste generalguvernør, da Michaëlle Jean trådte tilbage.

Referencer

Eksterne henvisninger 

Generalguvernører fra Canada
Forfattere fra Canada
Johan Ludolph Forchhammer

Johan Ludolph Forchhammer (12. oktober 1764 i Ravnkær - 13. juli 1810 i Tønder) var en dansk pædogog og oplysningsmand. 

Han var søn af Thomas Forchhammer (1725-71), som virkede som sognepræst i Ravnkær i Angel. Forchhammer gik på Husum lærde skole, inden han i 1784 begyndte at læse teologi på universitet i Kiel. I 1791 giftede han sig med  Margaretha Elisabeth Wiggers. Sammen fik de seks sønner, blandt dem var Johann Georg og Peter Wilhelm. Samme år etablerede han en borgerskole i Tønder. 1803 overtog han rektorembede på lærerseminariet i Tønder.

Litteratur 
 Dansk Biografisk Leksikon: Forchhammer
 Th. Hauch-Fausbøll: Slægthåndbogen, 1900, s. 206-09.
 Fritz Treichel: Forchhammer, Johann Ludolph, i: Schleswig-Holsteinisches Biographisches Lexikon. 3. bind. Neumünster 1974, s. 122–123.

Pædagoger fra Danmark
Johan Ludolph
Danskere i 1800-tallet
Sipoonkorpi Nationalpark

Sipoonkorpi Nationalpark (, ) er en nationalpark i Finland. Den blev oprettet den 2. marts 2011, og har et areal på 18.57 km2. Den ligger i kommunerne Helsinki, Vantaa og Sipoo.

Området er hovedsageligt dækket af granskov, sumpe og kulturlandskab. Den lille flod Byabäcken, der er hjemsted for en rig fuglepopulation, strømmer gennem Sipoonkorpi.

Kilder og henvisninger 

 Outdoors.fi - Sipoonkorpi National Park
 

Nationalparker i Finland
IUCN Kategori II
Doja Cat

Amala Ratna Zandile Dlamini (født 21. oktober 1995 i Los Angeles i Californien, USA), bedre kendt som Doja Cat, er en amerikansk sanger, rapper og sangskriver. Hendes første fremtrædende udgivelse var musikvideoen til sangen "Mooo!", som gik viralt i 2018. Hun blev senere kendt for at lave musikvideoer og sange, som opnår popularitet på især det sociale medie TikTok. Brugerne på det sociale medie lægger videoer op, hvor de bl.a. danser til sangene, og herigennem er Doja Cat's sange blevet eksponeret kraftig til den yngre målgruppe.
Da Planet Her blev udgivet i 2021 gik der heller ikke lang tid, før sangene fra albummet trendede på især TikTok.

Hun er født og opvokset i Los Angeles, og som teenager begyndte hun at udgive sange på SoundCloud. Hun signerede som 17-årig en pladekontrakt og har siden udgivet flere studiealbummer.

Diskografi 
Albummer
 Purrr! (2014) (EP)
 Amala (2018)
 Hot Pink (2019)
 Planet Her (2021)

Eksterne henvisninger 
 

Sangere fra USA
Rosie Duffield

Rosemary Clare Duffield (født 1. juli 1971) er en britisk Labour-politiker, der har været parlamentsmedlem (MP) for Canterbury siden 2017.

Eksterne henvisninger 
 

Medlemmer af Underhuset
Britiske politikere fra Labour
Personer fra London
Anneliese Dodds

Anneliese Jane Dodds (født 16. marts 1978) er en britisk politiker. 

Hun har været medlem af parlamentet (MP) for Oxford East siden 2017 og var medlem af Europaparlamentet (MEP) for det sydøstlige England fra 2014 til 2017.

Eksterne henvisninger 
 

Personer fra Aberdeen
Medlemmer_af_Europa-Parlamentet_fra_Storbritannien
Medlemmer_af_Underhuset
Britiske politikere fra Labour
Unær operator

En unær operator eller monadisk operator er indenfor matematik en operator med kun en operand.

Den formentlig kendteste unære operator er fakultetsoperatoren "!" for de naturlige tal, såsom i 5! (=5*4*3*2*1=120). Logisk negation er et eksempel på en unær operator på sandhedsværdien - og kvadrering er en unær operation over de reelle tal. En unær operator på mængden S er kun en funktion S → S.

Se også
 Binær operator
 Trinær operator
 Aritet

Abstrakt algebra
Syd-Konnevesi Nationalpark

Syd-Konnevesi Nationalpark () ligger i det finske søland ved grænsen til regionerne Central Finland og det nordlige Savonia, i kommunerne Konnevesi og Rautalampi .

Parken består af øer i den sydlige del af Konnevesisøen og en omfattende kontinuerlig fastlandsstrækning på søens østbred. Nationalparken ligger syd for hovedvej 69 og nordvest for motorvej 9. I parken kan besøgende nyde søens brede åbne farvande i en båd eller kano gennem en labyrint af øer blandt glatte gletsjerslebne klipper og lodrette klippevægge. I det klare vand kan man få et glimt af de dybder, der er domænet for vilde ørreder . Du kan også vandre fra planterige skove til høje klipper for at få udsigt over fiskeørnens storslåede landskab.

Jyväskylä Universitet har en forskningsstation i Konnevesi, som er blevet berømt for eksperimentel økologi, både på landjorden og i vandet.

Kilder og henvisninger 

Nationalparker i Finland
Konnevesisøen

Konnevesisøen er en 189,18 km2 stor sø i Finland. Konnevesi er en temmelig stor sø i Kymijokis vigtigste afvandingsområde. Den er beliggende i regionerne Norra Savolax og Keski-Suomi . Ved søen ligger nationalparken Syd-Konnevesi Nationalpark, der omfatter øer i den sydlige del af søen og en fastlandsstrækning på søens østlige bred. Vandkvaliteten er fremragende.

Kilder og henvisninger 

 
 Lake Konnevesi i Jarviwiki Web Service 

Søer i Finland